
Stòp di keda kom- 
pará bo mes ku otro 
hende, djis skohe pa 
ta felis i biba bo mes 
bida. 


Den fin di siman TELBO a kontinuá ku selebrashon di su 40 aniversario. Djabièrnè klientenan por a pasa tuma cupcake, miéntras ku djasabra 
e selebrashon a sigui ku bandanan lokal i di Kòrsou. ERA outéntiko ku tambe a kumpli 40 aña di eksistensia a deleitá esnan presente. Meskos 
tambe JC and friends i Ramsey Krips. Públiko a balia i gosa tur afó. 


Selebrashon 40 aña Telbo 


Kombatí pèstmentu 
sibernétiko 

BROTE MALESA 
MORTAL 


BIG SALE 


TILES 


p/m² 
$6 


SHOPPING, BEST LOCAL BBQ, BONE POP UP, ENTERTAIMENT AND MUCH MORE 
KAYA BONGO # 8, NIKIBOKO ZUID 

KRALENDIJK -- Na 
rotònde di Hato tin un 
situashon ku ta lanta basta 
pregunta. Den pasado ta- 
batin un obra di arte riba e 


Na rotònde di Hato 
Obra di heru bentá kant’i kaya 


rotònde. Ta trata aki di un 
obra trahá di heru bieu, pero 
pa algun tempu kaba e obra 
ta bentá kant’i kaminda. 
Fundashon Bunita Bo- 


neiru ta esun ku tabata en- 
kargá ku e proyekto. 
Den temporada di fin di 
aña a kita e obra pa pone 
dekorashon. 


Entretantu 
nos 
ta 
drentando di kuater luna di 
aña. 
A kita dekorashon di 
fin di aña i e obra ta prak- 
tikamente bentá kantu di 
kaminda. BONERIANO a 
trata na drenta den kontakto 


ku e fundashon pa sa kiko 
ta bai pasa ku e obra mi- 
rando ku basta ta esnan ku 
a hasi donashon pa a laga 
traha e obra aki. 
Te na momentu di im- 
prenta no a logra drenta den 
kontakto ku esnan konserní. 


Polis ta pidi yudansa 
ku búskeda di 
sospechoso 

BROTE MALESA 
MORTAL 


Saludo pa tur esnan ku ta 
lesa korant. Dios bendi- 
shoná kada un di boso. 
*** 
Algun siman pasá mi a 
skirbi tokante un situashon 
di un persona ku a bai Me- 
dellin i kon nan a yud’é ku 
un difikultat ku e tabatin 
ku su bista. Mi tambe a 
eksperensiá algu i ke kom- 
partí ku boso. 
*** 
Mi tabatin iritashon algu 
mas ku un luna bou di mi 
brasa. Mi no ta gusta bai 
dòkter. Semper mi ta pen- 
sa e kos mes ta kura. Any- 
way, mi a hunta e santu 
pomada di maravia i el a 
kura e herida pero a bolbe 
habri. Miéntras mi tabata 
na Colombia, mi di ta nèt, 
mi mester por topa algu 
ku ta kura e mankamentu 
akí. Mi a bai un Farmato- 
do, pegá ku hotèl un dia 
despues ku mi a pisa suela 
na Medellin. Kantidat di e 
tienda ei tin kasi tur skina 
na Medellin. Aya mi a haña 
un persona na bali. Mi a 
bis’é mi situashon i el a pidí 
mi si e por wak e feilá bou 
di mi brasa. El a sende lus 
di su selular pa e wak bon 
kiko ta e problema. Despu- 
es el a hasí mi algun pre- 
gunta, i a trese un remedi 
p’ami. El a bisa mi hunta 
e remedi mainta, mèrdia i 
anochi. Kere mi, despues 
di algun ora mi a lubidá 
mes ku mi tabata feilá bou 
di mi brasa. Momentu mi 
a realisá ku mi no ta sinti 
nada bou di mi brasa di e 
feilá, mi a bai wak den spil 
kon ta kuné. Sin gaña. un 
biá mi a hunt’é i ya e feilá 
kasi a kura. Mi a hunt’e pa 
seguridat dos dia i dato 
Piscadera. 
*** 
Te dia di awe, danki Dios, 
bou di mi brasanan ta sta- 
bil. E hòmber ku a yuda 
mi, ta un simpel bendedó. 
Sigur e tin su eksperen- 
sia, pero e mes por yudá 
bo hopi. Imaginá ta djis 
un simpel trahadó den un 
tienda. Nan ta pone hopi 
atenshon pa yuda e hende 
ku su difikultat. Esei ta di 
Colombia. No ta ami ta 
bisa, pero mayoria hende 
ku bishitá Colombia ta ko- 
mentá. 
*** 


KRALENDIJK – STI- 
NAPA na e momentu akí 
ta mira un brote di malesa 
di koral riba diferente ref 
den sentro di Kralendijk. 
Ku esaki e velosidat pa kua 
e malesa di koral ta amplia 
su mes i e kantidat di koral 


afektá i muri, ta alarmante 
haltu. STINAPA ta hasi un 
yamada na tur usuario di 
Parke Marino pa evitá di 
hasi uso di e áreanan kon- 
tagiá. 
Riba algun ref den sen- 
tro di Kralendijk a stipulá 


un malesa di koral mortal 
ku ta plama lihé. Asina riba 
un mapa ku STINAPA ta 
kompartí por mira e área 
di e sitionan di buseo Town 
Pier, Calabas Reef i Eigh- 
teenth Palm, entre tantu a 
stipulá e malesa. 


Pa e sitionan di buseo 


den 
bisindario 
manera 


Something Special, pa nort 
di e área ku plamamentu 
aktivo i Windsock, Cor- 
poral Meiss i Bachelor’s 
Beach, pa sùit di e área, ta 
pidi pa ta kuidadoso. 
Biólogonan i rangernan 
di Parke Marino di STINA- 
PA, ta tene e plamamentu 
di e malesa na bista. E or- 
ganisashon di protekshon 
di naturalesa ta konsehá tur 
usuario di Parke Marino pa 
desinfektá nan ekipo tur 
dia. 
Banda di esei, STINA- 
PA ta konsehá pa sambuyá 
limitá te asta un parti di e 
isla pa dia. Mester evitá 
sambuyá den e áreanan 
kontagiá. 


KRALENDIJK— Poko 
pero sigur trabounan di 
konstrukshon na KFC ta ye- 
gando su final. Despues ku 
pa algun luna e restorant su 
parti pafó tabata den kon- 
strukshon, awor por mira ku 
esaki praktikamente ta kla. 
Interior di e restorant tambe 


Konstrukshon KFC fase final 


a haña un restorashon algun 
tempu pasá. 
E restorashon ta parti 
di e akuerdo ku e kompa- 
nia madre. Kada tantu tem- 
porada tur restorant di e 
frankisia mester hasi kam- 
bio i adaptashon na e interi- 
or i eksterior di e restorant. 

KRALENDIJK – E lei 
nobo di akohida di mucha 
BES por kondusí na un 
repartishon entre mucha di 
mayornan ku un entrada 
abou te pro medio i yu di 
mayornan riku. Dor di es- 
aki GroenLinks tin miedu. 
Sentro di akohida di 
mucha ku ta hasi uso di e 
kompensashon tumá den 
e lei, mester kumpli ku 
kondishonnan di kalidat i ta 
obligá pa mantené nan mes 
na e tarifanan stipulá dor di 
e ministerio. Ofresedónan 


KRALENDIJK – Kue- 
rpo Polisial Karibe Hulan- 
des, KPCN, ta hasi apela- 
shon na mayornan pa yuda 
kombatí pèstmentu siber- 
nétiko. Resientemente e 
departamento di krimén si- 


Entre mayornan ku entrada abou i yu di mayornan riku 
Miedu pa repartishon den akohida di mucha 


di akohida di mucha ku no 
hasi apelashon riba e kom- 
pensashon di gobièrnu, no 
mester kumpli ku e kondi- 
shonnan i nan mes por sti- 
pulá nan tarifa. GroenLinks 
ta puntra su mes sí esaki 
no ta un rísiko riba segre- 
gashon ku e ta trese kuné. 
Otro partidonan tambe 
tin hopi pregunta tokante 
e proposishon di lei, asina 
a sali na kla for di pregun- 
tanan por eskrito komo pre- 
parashon riba e tratamentu 
plenario. ChristenUnie ke 


sa por ehèmpel dikon Gabi- 
nete kontra e konsehonan 


ofisial, ta mantené na e 
kontribushon di mayor den 
e kostonan di akohida di 
mucha. 


KPCN ta hasi apelashon na mayor 
Kombatí pèstmentu sibernétiko 


bernétiko a risibí mas i mas 
notifikashon tokante algun 
kuenta di medio sosial riba 
kua hóbennan ta kulpa otro 
di vários kos i kaminda ta 
hasi komentario desagrada- 
bel tokante di otro. 


Tentamentu di forma 
digital, meskos ku tur otro 
forma di tentamentu, por 
trese hopi fèrdrit serka e 
víktima. Mas ainda, e por 
tin un impakto mas grandi 
ainda ku tentamentu off- 
line i por tin konsekuensia 
serio. 
Mayoria biaha esnan ku 
ta hasi pèstmentu siber- 
nétiko, ta skonde nan mes 
tras di e pantaya i nòmber 
di usuario. Tòg mayornan 
por atendé ku e tentamentu 
online i te asta yuda prevení 
ku e ta sosodé. 
P’esei e departamento 
di krímen sibernétiko di 


KPCN ta hasi un apelashon 
na mayornan pa intervení. 
Esaki por di vários manera, 
mayornan por reportá usu- 
arionan riba e site-nan di 
e medio sosial riba kua e 
tentamentu online a tuma 
lugá. Esaki ta posibel asta 
ora esun ku ta pèst ta anóni- 
mo. E medio sosial por ta 
Facebook, Instagram òf 
WhatsApp. 
Tambe ta importante pa 
mayornan papia ku nan yu 
tokante nan komportashon 
riba medionan sosial, pero 
tambe na skol. -Banda di es- 
aki por mèldu e tentamentu 
online tambe. Esaki por dor 


di manda un mail na Cy- 
bercrime@politiecn.com 
òf dor di yama 715-8000 i 
puntra pa e departamento di 
krímen sibernétiko. 
Tentamentu online ta 
kastigabel na momentu ku 
mir’é komo menasa, dis- 
kriminashon, òf dañamentu 
di nòmber. Pues, ta posibel 
pa duna keho di tentamentu 
online. E situashon akí tin 
atenshon di e departamento 
di krímen sibernétiko di 
KPCN. Tin investigashon 
andando pa saka afó ken 
ta tras di e site-nan akí. Tin 
konsekuensia pisá mara na 
esaki. 


K R A L E N D I J K — 
Djadumingu 26 di mart 
Classical Music Board Bo- 
naire a organisá un edishon 
nobo di Podium Bonaire. 


E aktividat tabata bon bishitá 
Classis Music Board a presentá Podium Bonaire 


Artistanan a interpretá o- 
branan klásiko i kontem- 
poráneo riba piano, órgano, 
saksofon i kitara. Un a- 
tardi inspirá den e tempu 


di pashon den preparashon 
pa e simannan promé ku 
Semana Santa. Obranan di 
entre otro Bach i Mozart a 
haña ritmonan karibense. 

KRALENDIJK – E 
pasaheronan 
ku 
tabata 
bordo di e avion charter di 
EZ Air ku a sali di Boneiru 


Despues ku avion di EZ Air a hasi aterisahe di emergensia na Cucuta 
Pasahero a yega destinashon final 


pa Medellín djadumingu 
mainta, a yega nan desti- 
nashon final, despues ku 
e avion a konfrontá pro- 


blema di preshon abou den 
kabina i mester a realisá un 
aterisahe di emergensia na 
Aeropuerto 
Internacional 


Camilo-Daza na Cucuta. 
Un avion di charter di 
EZ Air wikènt pasá riba un 
buelo entre Boneiru i Me- 
dellín djadumingu a realisá 
un aterisahe no-planiá na 
Aeropuerto 
Internacional 
Camilo-Daza na Cucuta, 
den e departamento Norte 
de Santander. 
E aterisahe aselerá ta- 
bata nesesario dor di un de- 
fekto den e sistema di pre- 
shon di e avion, ku a pone 
ku e avion mester baha pa 
bula na un altura mas abou. 
Despues di e aterisahe 
na aeropuerto di Cucuta, a 
pone e pasaheronan, asegu- 
radonan di ZVK, riba avion 
di un otro kompania di avi- 


ashon, pa hiba esakinan nan 
destinashon final. 
EZ Air ta lamentá e 
molèster kousá pa e pasa- 
heronan en kestion, pero ta 
enfatisá ku siguridat di pa- 
sahero i tripulante, semper 
ta para na promé lugá. 
Aktualmente un tim di 
EZ Air su departamento 
tékniko, huntu ku eksper- 
tonan di fabrikante Saab, 
ta hasiendo un análisis pa 
averiguá kiko a kousa e 
desperfekto tékniko. 
Ta premirá ku e avion 
lo keda pará algun dia na 
Cucuta, promé ku por inte- 
grá esaki bèk pa ehekutá su 
buelonan regular. 


KRALENDIJK -- Ha- 
bitantenan di Kaya Huben- 
tut den Rincon ta pidi 
yudansa di instansianan 
konserní. Den un palu den 
e kaya, tin un neishi basta 


Den Kaya Hubentut 
Neishi abeha formando peliger 


grandi di abeha ta forman- 
do. 
E peliger ku habitan- 
tenan ta premirá, ta ku Dia 
di Rincon ta na kaminda i e 
neishi por forma peliger pa 


esnan ku para nan outo den 
besindario. Habitantenan ta 
hasi apelashon na instansia 
òf personanan ku por yuda 
kita e neishi akí promé ku e 
sigui bira mas grandi. 

Automobil Express 


ta buska 
- 2 elektro-mekániko 
- 1 auto-spuiter 


Pa mas inf. tel. nr 700-8725 


KRALENDIJK 
-- 
Stichting Dierenlot a hasi 
donashon grandi di ku- 
minda pa kachó i pushi 
na a banko di kuminda na 


Na Banko di Kuminda 
Stichting Dierenlot a hasi donashon di kuminda 


Boneiru. Stichting Voed- 
selbank ta bisa di a keda 
enkantá i gradesido ku e 
donashon grandi ku Di- 
erenlot a hasi. “Nos ta hopi 


gradesido ku e donashon 
akí,” asina Voedselbank 
Bonaire a bisa den un 
reakshon. Ku e preis di 
kuminda ku ta subiendo 
rápido na Boneiru, hopi 
residente tin problema 
pa kumpra sufisiente ku- 
minda pa nan mes, te pa 
nan por kumpra pa nan 
animalnan. Ku e krísis 
di inflashon, trabou di 
Stichting 
Voedselbank 
Bonaire ta birando ainda 
mas importante di loke e 
tabata ta kaba. 


KRALENDIJK – Edi- 
son Rijna dentro di poko 
ta baha komo Gezaghebber 
di Boneiru i ta bira repre- 
sentante spesial na Ka- 
ribe Hulandes pa fondo di 
Union Europeo, fondo di 
Nashonnan Uní i asuntu- 
nan ekonómiko, pa loke ta 
trata Latino Amérika. Dia 
18 aprel Rijna ta asumí su 
funshon nobo i na mes mo- 
mentu ta baha komo geza- 
ghebber. Esaki Sekretario 
di Estado, Alexandra van 
Huffelen di Asuntu Interno 
i Relashon di Reino, a a- 
nunsiá. 
Ku su nombramentu 


E ta bira representante spesial 
Rijna ta baha komo Gezaghebber 


komo representante spesial 
den e añanan binidero, e 
gezaghebber aktual di Bo- 
neiru, ta bai enfoká entre 
otro mihó akseso na fon- 
donan di Union Europeo 
i Nashonnan Uní, pa e is- 
lanan di Karibe Hulandes, 
Boneiru, Saba i Sint Eu- 
statius. E lo sòru di man- 
tené kontakto ku Komi- 
shon Europeo na Bruselas 
i organisashonnan afiliá 
na Nashonnan Uní ku ta 
re-levante pa Karibe Hu- 
landes. Akí e ta bai iden- 
tifiká proyektonan ku lo 
brinda oportunidat nobo 
na e islanan.Banda di esei, 


komo representante spesial 
pa relashon ekonómiko 
pa Latino Amérika, Ri- 
jna ta bai guia mishonnan 
ekonómiko pa i di Latino 
Amérika i Amérika Sen- 
tral. Meta di e mishonnan 
akí ta pa duna kompania 
i 
otro 
organisashonnan 
di Karibe Hulandes mihó 
akseso 
na 
merkadonan 
den serkania i pa lanta in- 
teres serka paisnan den 
bisindario pa invertí i hasi 
negoshi na Karibe Hulan- 
des. Un volúmen mas gran- 
di di hasi negoshi i invertí, 
ta yuda fortalesa ekonomia 
di e islanan. 


Gran nifikashon 
Sekretario di Estado van 
Huffelen ta entusiasmá ku e 
nombramentu: “Mi ta hopi 
kontentu ku Rijna a aseptá 
e reto akí. Ku su vários 
aña di eksperensia komo 
gezaghebber i ku un ret 
internashonal amplio den 
region, mi ta konvensí ku 
komo representante spesial 
e por ta di gran nifikashon 
pa e islanan i Hulanda.” 
Den su ròl nobo, Rijna 
por duna un aporte impor- 
tante na akseso na fon- 
donan di Union Europeo i 
Nashonnan Uní, oumentá 
prosperidat i amplia e base 
ekonómiko. Nos ta gra- 
desido pa Rijna su gran 
esfuerso hasí komo geza- 
ghebber di Boneiru, segun 
van Huffelen. 


Posibilidat nobo 
Rijna ta gezaghebber for 
di 2014. Na 2020 a bolbe 
nombr’é pa un periodo di 6 
aña komo gezaghebber. Pa 


mas ku un aña kaba e ta al- 
abes Territorial Authorized 
Officer (TAO) pa Boneiru 
na Union Europeo. 
Rijna: “Den mi ròl di 
representante spesial, mi 
por eksplorá posibilidat- 
nan nobo pa Boneiru, Saba 
i Sint Eustatius, pa kope- 
rashon internashonal. Dor 
di nos relashon ku Union 
Europeo, tin hopi oportuni- 
dat ku nos por probechá di 
dje. Esaki ta konta tambe 
pa algun organisashon ku 
ta kai bou di Nashonnan 
Uní ku por nifiká hopi pa 
nos islanan. 
Mi ta kontentu di por 
bai traha riba relashonnan 
fruktífero ku vários partido 
enbolbí.” E nombramentu i 
Rijna ta drenta na vigor 18 
di aprel. 
For di e momentu ei, 
Nolly Oleana ta fungi 
komo gezaghebber interi- 
no, te na momentu ku ter- 
miná e proseso di solisitut 
pa un gezaghebber nobo. 


PARTISIPASHON 
Pa motibu di trabou di konstrukshon ta sera e 
siguiente kayanan parsialmente pa tur tráfiko dia 
29 di mart 2023 entre 10.00 or i 12.30 or: 
Kaya Playa Lechi: for di Bulevar Gobernador 
Nicolaas Debrot te Kaya Playa Lechi 35. 
Ta usa e kayanan pafó di e área ku ta será 
komo ruta di desviashon. E área ku ta será ta 
alkansabel na pia. 
Nos diskulpa pa e inkumbiniensia i danki pa bo 
komprenshon. 
Pa mas informashon manda un email na 
civielewerken@bonairegov.com 


Gezaghèber, 
E.E. Rijna 



Sekretario Insular, 
mr. C.J. Frans 

Awèl si, sikiera e sá unda su kasá 
ta. Hopi no tin un idea. 
Un hòmber ta puntra su amigu 
ku e tin hopi tempu sin mira pa 
su kasá. E amigu a bis’e ku e 
kasá a muri. 


Su papel komo Mannix a 
podusí un Golden Award 
p’e na 1970, igualmente 
kuater nominashon kon- 
sekutivo pa un Emmy. 
Durante e promé tempo- 
rada Joe Mannix ta traha 
pa un agensia di detek- 
tive di Los Angeles yamá 
Interect, ku tabata e tí- 
tulo original di e seri. Su 
superior ta Lew Wicker- 
sham, hungá pa Joseph 
Campanella. Intertect ta 
usa kòmpiuter pa solu- 
shoná krímen. 


DUSHI TEMPU DI 
TELEVISHON 


Mannix ta un seri di 
televishon merikano di 
detektive ku a kore di 
1967 pa 1976 na CBS. 
Su kreadónan tabata 
Richard Levinson i Wil- 
liam Link, desaroyá pa 
produktor 
ehekutivo 
Bruce Geller. 
E protagonista tabata 
Joe Mannix, un inves- 
tigadó privá, interpretá 
pa Mike Connors. Su 
nòmber ofisial tabata 
Krekor Ohanian, nasé 
dia 15 di ougùstùs 1925. 


Ku e seri aki mi ke hiba boso den tempu. Mi ke rekordá huntu ku esnan ku 
a lanta den añanan sesenta i setenta televishon di e tempu aya. Televis- 
hon “pretu ku blanku”. Tambe pa laga e generashon despues sera konosí 
ku loke tabata dibertishon pa mucha, hóben i adultonan den dékadanan 
sesenta i setenta riba nos isla. TeleCuraçao a drenta operashon dia 31 di 
yüli 1960. 


Kontroversial 
Mannix ta un personahe 
kontroversial. E ta bai 
kontra e otro emplea- 
donan di Interect. E ta 
un reshèrshi klásiko ku 
no ta kere den uso di 
kòmpiuter pa solushoná 
krímen. E ta atendé su 
trabou na manera tra- 
dishonal. E ta ignorá su 
hefe i ta desobedesé su 
órdennan 
Mannix ta bisti ‘sport- 
coat’ na lugá di flus i tin 
su mes ofisina. Su hefe, 
Lew, ta trata pa me- 
dio di kámara pa sigui 
moveshon di tur su tra- 
hadónan. 
Pero 
Man- 
nix ta blokea e kámara 
ku un rèki na unda e ta 
kologá su bachinan. 
Pa mihorá e sifranan di e 
seri Bruce Geller ta hasi 


Mannix 


algun kambio, hasiendo 
e seri meskos ku e seri- 
nan normal di detektive. 
Den e promé episodio 
di e segundo temporada 
Mannix ta anunsiá ku el 
a retirá for di Intertect. 


Asistente 
Desde e segundo tempo- 
rada e ta traha ku viuda 
di un ofisial polis, Peggy, 
interpretá pa Gail Fisher, 
un di e promé aktrisnan 
pretu pa hunga un ròl 
fast den serinan regular 
na televishon. 
Mannix ta mantené un re- 


lashon ku Los Angeles 
Police Department. E 
ta interkambiá na vários 
okashon 
informashon 
ku e departamentu poli- 
sial aki. Su persona di 
kontakto mas frekue- 
nte ta teniente George 
Kramer, interpretá pa 
Larry Linville, ku tabata 
partner di e esposo de- 
funtu di Peggy. 
Mike Connors a fayesé 
dia 26 di yanüari 2017. 
Su partner den e seri, 
Gail Fisher, a fayesé dia 
2 di desèmber 2000 na 
edat di 65 aña. 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Djamars 28 mart 2023 
12.00 Herensia: 
Juan Martina 
13.00 Aki Korsou: 
Hugh Lopes 
14.00 Herensia: 
Franklin (Frank) Hanze 
15.00 BAPA: 
Junior Tecla 


16.00 Aktualidat: 
Andres (Nel) Nicolaas i Gladis Elena 
Cossio 
17.00 Aki Bonaire: 
Classical Music Board na Courtyard 
Marriott 
18.00 Herensia: 
Elvis Modesto (Piskechi) Martinus 
19.00 BAPA: 
Lucerio Winklaar 


20.00 Herensia Aruba: Persey Jeandor 
21.00 Aki Bonaire: 
Maskarada 2020 
22.00 Herensia Korsou: Rosa Anastasia i Swinda Marcela 
Albertus-Conrades 
23.30 Puerto Latino: 
Luis Zárraga 


Un 
yamada 
na 
e klase trahadó pa 
pensa. Si analisá e 
kantidat di hende ku 
a bai vota ta yega na 
alrededor di 3978 pa 
Demokrat mas 2902 
pa UPB mas 2038 pa 
MPB mas 984 pa M21 
mas 266 pa 1UPP 
mas 66 pa URB pa un 
total di 10234 voto. Mi 
tin sigur ku 90%, ku 
ta 9210 persona di e 
kantidat aki ta trahadó, 
mama di kas, hòben- 
nan, mama soltera i 
tata soltero. Sindika- 
lismo i sigur USIBO 
su meta ankrá den su 
statutonan ta bisa ku 
e ta sali na defensa i 
interés di e klase tra- 
hadó i su famia. Awor 
para ketu, pensa pa bo 
mes i puntra bo mes 
ta kiko ta e interés di 
abo komo trahadó pa 
ku bo mes i bo famia. 


Ora bo ta organisá 
den un sindikato ta es- 
aki ta e lucha kontinuo 
ku sindikato ta hiba ku 
un partisipashon di- 
rekto di abo den dje. 
Komo miembro di e 
sindikato bo ta yuda 
den un reunión ge- 
neral stipulá e kondi- 
shonnan ku bo ta de- 
seá pa e direktiva di e 
sindikato lucha pe ora 
e ta na mesa ku e du- 
nadó di trabou. Kiko e 
kondishonnan aki ta? 
Na promé lugá mes- 
ter tin un kas di sala- 
rio na e empresa, den 
kua tin deskribí e fun- 
shonnan ku tin den e 
empresa, kiko ta e ta- 
reanan mará na e fun- 
shon i kiko ta e salario 
mará na e funshon- 
nan. Awor e forma 
ku bo salario ta hinká 
den otro por ta di e 
siguiente manera. Bo 


ta kuminsá ku un sala- 
rio i según bo ta traha a 
base di bo prestashon 
ta oumentá bo salario 
te ora e yega e mák- 
simo ku ta mará na e 
funshon. Pues bo ta 
krese den bo trabou a 
base di bo prestashon. 
Tambe bo sindikato 
por negoshá pa tur 
aña tin un oumento 
di bo salario banda di 
e oumento a base di 
prestashon. Mas aleu 
e sindikato por ne- 
goshá ku pa mantené 
bo forsa di kompra, ta 
adaptá bo salario tur 
aña na e sifra ku buró 
di statistik ta saka i ta 
mustra kiko e inflashon 
ta. Inflashon ta ora ku 
preis di produkto i ser- 
visionan subi i ku e ta 
pone ku bo por kum- 
pra ménos ku e me- 
sun sèn ku bo tin. E 
kondishonnan aki nos 


ta yama kondishonnan 
primario i manera boso 
mes ta mira abo komo 
trahadó miembro di e 
sindikato tin influensha 
riba dje na momento 
di negoshá. I aki boso 
mester realisá ku den 
politika abo komo tra- 
hadó ku ta simpatisá 
un partido òf un per- 
sona, ta bo mes òf den 
un situashon ideal bo 
sindikato ta para huntu 
kubo tin ku negoshá 
bo kondishonnan lab- 
oral. Ni partido ni kan- 
didato no por negoshá 
bo kondishonnan lab- 
oral. Antó den sindika- 
to no ta mira koló polí- 
tiko sino simplemente 
ta mira abo komo tra- 
hadó i nada mas. Pa 
sindikato un hende ku 
ta presta labor, ku ta 
duna labor tin derecho 
riba un pago hustu pa 
e 40 ora di trabou ku 


Nòchi Willem, konsehero di Union Sindikal Boneriano, USIBO 
Sindikalismona Boneiru12 


e ta duna pa asina e 
por kria su mes i es- 
nan ku ta dependé di 
dje. Ora bo ta vota pa 
un partido politiko bo 
no ta vota pa mehorá 
bo kondishonnan di 
trabou pasobra esei 
e partido politiko no 
por ni ta hasi pa abo. 
Pues awe mi a kom- 
partí ku e motibu mas 
importante pa bo djòin 
un sindikato ta ku abo 
huntu ku bo kompa- 
ñeronan di trabou tin 
tur influensha pa ne- 
goshá bo kondishon- 
nan di trabou. I awe 
mi a papia di e kondi- 
shonnan primario, ku 
ta 
e 
kondishonnan 
mas prinsipal, esta bo 
sa-lario. Otro siman lo 
mi amplia riba e kondi- 
shonnan 
sekundario 
ku ta e otro kondi- 
shonnan banda di bo 
salario. 


E DESEO DI SEÑOR 


“O, ku nan tabatin tal kurason den nan, ku nan lo tabatin 
temor pa Mi, i semper warda tur Mi mandamentunan, pa 
bai bon ku nan i ku nan yunan pa semper!” Deuteronomio 
5:29(BS) 


Bo por skucha i komprendé e seriedat di e bos di Dios den 
loke E ta bisa aki? Dios Su deseo ta, pa nos por warda Su 
mandamentunan. Kue e palabra warda aki, E ke men, pa nos 
obedes’É, hasi kaso na djE i kumpli. Dikon? Pasobra e ta kom- 
paña ku un promesa: lo bai bon ku esun ku ta obedesé i e 
promesa ta bai mas aleu ainda, lo bai bon pa su yunan tambe 
pa semper. 
Dios ke nos bon, i si nos skucha na djE i obedes’É Su bos ta 
bai nos bon. 
Kisas lo bo puntra, kon mi por obedesé e versíkulo akí. Tuma 
nota ku e versíkulo ta bisa ku e proseso ta kuminsá den nos 
kurason. Den nos kurason nos mester ta teme Dios promé i di 
mes obedensia na Dios Su Palabra ta bai mas fásil. 
Lesa Dios Su Palabra tur dia di nobo, pasa tempu ketu den Se- 
ñor Su presensia. Skucha E papia ku bo i habri bo kurason pa 
e kosnan di Dios. Ta esaki ta yuda bo, pa asina bo por obedesé 
Su mandamentunan. Biba den un relashon íntimo ku Hesus, i 
hasi fielmente loke Su Palabra ta bisa. 
Den kualke situashon ku presentá, siguiÉ, E ta fiel, E sa dikon 
E ta bisa bo pa no bai einan, no hasi esaki, ma si hasi esaya. 
Dios bendishoná bo i ku Spiritu Santu obra den bo bida pa bo 
por komprendé loke Dios ta deseá di bo. Ku lo bo OBEDESÉ. 


Obedensia na Dios tin bunita promesa pa bo i bo yunan. 
Diannenara Mercera 
Produkshon PGM 


Djamars 28 mart 2023 
9 


Uw reactie 


Spreekt deze rol u aan? 
Stuur dan een brief met CV 
vóór 10 april 2023 aan: 
Linkels & Partners 
T.a.v. drs. Harald Linkels 
via mail: harald@linkels.com 


De rol 


De Organisatie 


Uw Profiel 


De RvC van OBNA heeft als kerntaak het houden van toezicht op het beleid van de directie en 
op de algemene gang van zaken binnen de vennootschap. Als commissaris staat u de directie, 
vanuit uw expertise, daarnaast bij met raad en daad. Bij de uitvoering van uw taak laat u zich 
steeds leiden door het belang van de vennootschap en haar onderneming. Naast de RvC is er 
ook een Commissie van Advies, die specifieke taken heeft op het gebied van rentebeleid en 
investeringsbeleid. Als Commissaris kunt u tevens worden benoemd in de Commissie van 
Advies. Vanuit uw rol onderhoudt u contacten met diverse partijen die van belang zijn voor de 
OBNA. 
. 


Om in aanmerking te komen voor de functie dient u tenminste een HBO-opleiding te hebben 
op het terrein van Governance, Finance, duurzame economische ontwikkeling of het bank- 
wezen. Bij voorkeur hebt u reeds ervaring met het houden van toezicht binnen organisaties. U 
herkent zich in competenties als authenticiteit, bestuurlijk inzicht, helicopterview, integriteit, 
onafhankelijke meningsvorming, maatschappelijk bewustzijn en interpersoonlijke sensitiviteit. 
U bent daarnaast een teamplayer. Nadrukkelijk wordt gewezen op het feit dat het Openbaar 
Lichaam diversiteit nastreeft in haar toezichthouders, als het gaat om leeftijd en sekse. U bent 
op Bonaire woonachtig en duidelijk bij het eiland betrokken. . 


Commissaris OBNA 


PSYCHOLOGISTS TRAINERS CONSULTANTS 
Linkels & Partners 


vacature 


l 


De Ontwikkelingsbank van de Nederlandse Antillen (OBNA) is in 
het jaar 1981 opgericht en is gespecialiseerd in middellange- en lange 
termijn leningen die de economische ontwikkeling op de eilanden 
stimuleren. Het gaat dan om Curaçao, Sint Maarten, Bonaire, Sint 
Eustatius en Saba. Hoewel de organisatie gevestigd is op Curaçao, is 
het Openbaar Lichaam Bonaire mede-aandeelhouder in de Vennoot- 
schap. Namens het Bureau Deelnemingen van het Openbaar Lichaam 
zijn wij op zoek naar kandidaten voor de rol van Commissaris bij 
OBNA, afgevaardigd door het Openbaar Lichaam. . 


De volledige profielschets kunt u ook opvragen via bovenstaand e-mail adres. 


Namens Openbaar Lichaam Bonaire 


KRALENDIJK -- E 
hóbennan Davidlee Win- 
klaar i Raheem Janga, a 
tuma inisiativa pa kumin- 


Drechando kas den dekadensia 
Dos hóben ta inisiá akshon di ayudo 


sá restorá ruina kaminda 
hende ta biba i transformá 
esaki den un bibienda. 
Den nan trabou komo 


agente polisial, nan a tuma 
nota di diferente kas den 
situashon deplorabel ku 
hende ta biba aden. E hen- 


denan aki no tin manera pa 
drecha esaki riba nan pro- 
pio forsa. 
Esaki a motivá nan pa 
start e movementu ‘Pueblo 
ta salba su pueblo’. Sí tur 
hende duna un man chikí, 
poko poko nos mes por 
yuda nos próhimo. 
E promé kas ku a start 


ta keda na Kaya Grandi. 
Despues di un wikènt di 
trabou, ya por tuma nota di 
un diferensia. 
Diferente persona a pasa 
yuda, otro a hasi donashon i 
diferente instansia i negoshi 
a hasi donashon pa sostené 
e proyekto akí. 


KRALENDIJK 
-- 
Djárason Kanto Krioyo ta 
kuminsá. Ya tur kos ta prak- 
tikamente kla pa e festival, 
ku ta partí den tres anochi, 
dos anochi preliminar i e 
anochi final ku ta djasabra. 
BONERIANO a kom- 
bersá ku Maikel Janga, 
kende a duna di konosé ku 
tur kos ta kanando zetá i ku 
karchinan tambe entretantu 
ta na benta. 
“Te ku djárason atardi 
por kumpra pakete pa tur e 
dianan na rason di 25 dòler. 
Despues ta bende kada dia 
separá,” Janga a bisa. 
Komishon 
ta 
invitá 
pueblo pa bin apoyá tur e 


Karchi ta na benta 
Tur kos ta kla pa Kanto Krioyo 
partisipantenan ku a bin ta 
traha duru pa duna un bon 
presentashon. 


Karchinan ta optenibel 
na pòmp di gasolin Rincon 
i na Social Cafe. 
Tambe por tuma kontak- 
to ku un di e miembronan 
di Komishon Kanto Krioyo 
pa karchi. 
Glen na 785-6919, Jenny 
780-9766, Mika 796-0029 i 
Dorothy na 796-9046. 
E festival krioyo hubenil 
ta tuma lugá djadumingu. 
Tur e festivalnan ta tuma 
lugá den Stadion Antonio 
Trenidad. 

Selebrashon 40 aña Telbo 

Selebrashon 40 aña Telbo 

KRALENDIJK -- Dia 
10 di mart un grupo di 
adulto mayó a bai laman 
na Sorobon despues di 
mas di 20 aña. Un bùs spe- 
sial pa ròlstul, a baha tres 
ròlstul na laman. Despues 
un pikòp a yega i tabatin 
dos mas. 
Boluntarionan di Bon- 
Doet a yuda baha e gran- 
dinan i tur loke tabatin 
mester pa e dia na laman. 
Nan tabatin entre otro vèst 
di salba bida, stul i algun 
kaha. 
Artie de Vries di Mi- 
VaBo a risibí e grupo. 
MiVaBO ta e fundashon 
ku ta sali na vanguardia 
di esnan ku un òf mas 
desabilidat. De Vries a 
splika intenshon di e dia 
i a introdusí e persona ku 
a inisiá trámitenan pa ròl- 
stul spesial pa laman yega 
Boneiru. Ta trata akí di In- 
grid Havermans. 
E dia na playa pa hende 
grandi tabata un proyekto 
organisá pa MiVaBo, den 
koperashon ku BonDoet. 
MiVaBo kier a ofresé e 
grandinan e sintimentu 
spesial dor trese rekuerdo 
di e tempu ku nan por a 
bai Lac òf Sorobon. 


Manera un rei 
BonDoet a proveé 10 


MiVabo i BonDoet a hasi posibel 
Grandinan a bai landa 


boluntario ku a registrá pa 
yuda ku e aktividat. Guiá 
pa Havermans, nan tabata 
pone e grandinan den ròl- 
stul i despues bai laman 
ku nan. E grandinan por 
a landa, òf simplemente 
sinta i disfrutá di laman. 
Tabatin tres boluntario pa 
ròlstul. 
E promé persona ku a 
sinta den ròlstul, tabata 
Nicolaas Wanga, èks kapi- 
tan di boto i èks landadó di 
90 aña. E siguiente tabata 
su esposa, Otilia. Niun di 
nan dos drenta laman pa 
mas ku 20 aña. 
Nicolaas tabata manera 
un rei, ku su brasa krusá i 
un sonrisa grandi riba su 
kara. Ora e boluntarionan 
a ripará ku el a kustumbrá 
na e situashon, nan a pun- 
tra sí e ke sali for di ròl- 
stul i usa `pool noodles` i 
keda drif. Mesora el a bai 
di akuerdo, pero ku bolun- 
tarionan ku bista riba dje. 


Entusiasmá 
Esnan na kantu tabata 
animá i gosa esnan den 
awa. Un señora den pro- 
mé instante no tabata ma- 
sha entusiasmá ku e idea 
di drenta awa. Mirando e 
alegria i entusiasmo serka 
e otronan, el a disidí di 
djòin. Ku su sombré riba 


kabes i brel na wowo, e 
boluntarionan a guia e se- 
ñora pa bai laman. 
“Mi no ta sali for di awa 
mas pa awe. Próksimo biá 
ku Mivabo tin algu igual 
mi ta den,” e señora a bisa. 
Algun di esnan ku no 
a drenta awa, a sigurá 
ku nan lo partisipá den e 
siguiente aktividat na la- 
man. Despues di pasa un 
ratu den awa, e grandinan 
por a disfrutá di algu di 
kome i bebe 
E grandinan a bira un 
atrakshon pa esnan ku e 
momentu ei tambe tabata 
na laman. Tabatin hopi 
pregunta i esun ku mas e 
boluntarionan e kontesta 
ta dikon a organisá e ak- 
tividat. 


Ròlstul pa laman 
Ingrid Havermans a 
introdusí ròlstul spesial 
pa laman. Di e forma akí 
laman ta bira aksesibel 
pa grandinan. Ta fina- 
lisando un proyekto pa 
ofresé vakashon spesi- 
alisá pa personanan ku 
nesesidatnan spesial. E ta 
hiba di nòmber KAS di 
KURASON. E wèpsait ta 
www.kasdikurason.com 
òf tambe por manda mail 
na 
info@kasdikurason. 
com 


Nan ta alkansabel na 
599-777-4488. 
Mirando 
interes 
i 
aseptashon di e aktividat, 
MiVaBo tin plania mas di 
e enkuentronan akí duran- 
te aña. Meta prinsipal di e 
fundashon ta aksesibilidat 
pa un i tur. Ku e proyekto 
akí sigur e fundashon ta 
na kaminda pa alkansá e 
meta. MiVaBo no tin en- 
trada, p'esei e proyekto 
BonDoet tabata un inisi- 
ativa perfekto. Di e forma 
akí MiVaBo por a hür e 
stulnan i kumpra refresko 
pa e partisipantenan. 
E fundashon ta aploudí 
tur e grandinan di Hòfi 
Kultural ku tabatin asina 
kurashi pa partisipá na e 
aktividat. Tambe ta gradisí 
tur boluntario i instansia- 
nan ku a koperá. 


MiVaBo 
MiVaBo ta un fun- 
dashon, no tin miembro, 
pero ta purba pa tur siu- 
dadano di Boneiru ku des- 
abilidat risibí loke nan tin 
derecho riba dje. Esaki ta 
difísil, debí ku lei no ta 
stipulá nada ainda. E fun- 
dashon ta yuda kaminda ta 
posibel i ta duna konseho 


i sugerensia. Ta papia ku 
instansia i polítikonan. 
Sa sosodé tambe ku 
turistanan ku ke bin bishi- 
tá Boneiru ta tuma kontak- 
to ku MiVaBo. E turista ke 
sa kiko ta tur e posibilidat- 
nan pa un hende desabilitá 
riba nos isla. Un otro de- 
saroyo positivo, ta ku mas 
i mas ta pidi MiVaBo kon- 
seho tokante aksesibilidat 
ora ta diseñá edifisionan 
nobo. 
MiVaBo no por enfatisá 
sufisientemente e impor- 
tansia di dediká hopi at- 
enshon na kuido di hende 
grandi. Mas ku 60% di 
poblashon di Boneiru tin 
60 aña òf mas. No ta tur 
hende di edat ta biba den 
kas di hende grandi. Tin ta 
den nan mes kas i tur mes- 
ter risibí e atenshon ku 
nan mester unda ku nan 
ta biba. Esaki lo sigurá 
ku nan por biba mas tantu 
tempu den nan mes kas. 
E mihó manera ta pa 
establesé un konseho di 
kliente i laga e grandi di- 
sidí huntu kiko ta mihó 
p’e. MiVaBo no mester ta 
esun ku ta ofresé e tipo di 
rekreashon aki, sino IN- 
DEBON. 

ARUBA 
HULANDA 


HULANDA – E ak- 
sidente na Alemania dja- 
dumingu kaminda kuater 
hulandes a pèrdè nan bida, 
a kondusí na hopi verdrit. 
“Nos a spanta enorme,” 
Jacco Brand, a bisa. E ta 


Despues di aksidente fatal na Alemania 
Spantu, verdrit i pregunta 


presidente di un fundashon 
kaminda dos di e víktima- 
nan tabata hasiendo trabou 
boluntario ku nan outo. 
Tres hòmber di 39, 42 i 
56 aña i un muhé di 37 aña, 
djadumingu a pèrdè nan 


bida. E shofùr di 39 aña di 
Nieuwegein i e hòmber di 
42 aña di Voorhout, regu- 
larmente ta pone nan outo 
disponibel pa trep ku mu- 
cha malu, Brand ta konta. 
“Ámbos tabata amante 
di outo i tabata den flor di 
nan bida,” e presidente di 
Stichting Dag met een Lach, 
ta bisa. E organisashon, ku 
no tabata enbolbí na e ak- 
sidente fatal, ta papia di un 
dia pretu. 
Polis aleman ainda no 
tin informashon nobo to- 
kante e investigashon. Sí un 
bosero por bisa ku e perso- 
na levemente heridá tambe 


ta un hulandes. Ta trata di 
un okupante di e outo ku 
a aksidentá. E speransa ta 
ku e persona akí por duna 
mas klaridat tokante e aksi- 
dente. 
Na e aksidente ku mas 
vehíkulo enbolbí riba A3 
djis pegá ku e frontera di 
Emmerich, tabatin tres Por- 
she enbolbí. E shofùrnan 
tabata partisipá na un paseo 
di 9Miles, un organisashon 
di fanátiko di outo na Pur- 
merend. Na e paseo, segun 
Brand, a partisipá mas bo- 
luntario di Dag met een 
Lach. 
Probablemente e pro- 


mé outo lo a slep komo 
konsekuensia di kaminda 
muhá. E shofùr di 39 aña 
di Nieuwegein lo mester 
a bai pa yuda e duo. El a 
stashoná su outo banda di 
kaminda i saka e duo for di 
e outo. Momentu ku tur tres 
tabata kantu di kaminda, 
un shofùr di 56 aña a kore 
yega. 
Dor di orígen ainda des- 
konosí e shofùr akí tambe 
a pèrdè kontròl ku komo 
konsekuensia ku el a bin 
dal e trio ku tabata pará 
kantu di kaminda. E muhé 
di 39 aña i e hòmber a muri 
al instante. 


UTRECHT – Un mu- 
cha hòmber di sinku aña ku 
un bùs a dal djabièrnè riba 
Vleutenseweg na Utrecht 
ta bèk na kas, polis ta infor- 
má. Su ruman muhé di sh- 
ete aña a pèrdè su bida dor 
di e aksidente. E muchanan 
huntu ku nan mama, tabata 
na kaminda pa skol banda 
di 8’or di mainta momentu 


DEN HAAG – Gabi- 
nete ta pone èkstra plaka 
disponibel pa muchanan 
lesa, skirbi i hasi matemá- 
tika mihó. Minister Dennis 
Wiersma di enseñansa pri- 
mario i sekundario, ta ou- 
mentá e presupuesto ku 200 
mion euro pa e dos añanan 
eskolar binidero. Anterior- 
mente Gabinete ya a pone 
400 mion pa e periodo ei pa 
mehorashon di e abilidat- 
nan básiko. 


Èkstra plaka pa lesa, skirbi i hasi matemátika na skol 


Ku e plaka akí, segun e 
ministerio, por yuda mas 
òf ménos 2200 skol den 
enseñansa básiko. Ta trata 
di mas ku 650 mil alumno. 
Na promé instante e plaka 
ta bai pa skolnan ku mas tin 
nesesidat. 
Skolnan ku ta partisipá ta 
risibí anualmente 500 euro 
pa alumno. Mester dediká 
e plaka akí na solushon- 
nan efektivo, manera èkstra 
lès den gruponan chikitu, 


stimulá lesamentu, re-edu- 
kashon di dosente, òf mé- 
todonan di lès nobo. Tambe 
skolnan por haña un tim 
básiko pa yuda alumnonan 
ku abilidatnan básiko. 
Segun Wiersma, e aser- 
kamentu 
ta 
altamente 
nesesario. Ta di gran im- 
portante pa haña e kaminda 
atrobe na altura sí ta trata di 
kosnan importante ku mes- 
ter siña na skol i lihé tambe. 
Ya pa algun aña Ins- 


pekshon di Enseñansa ta at- 
vertí ku e abilidatnan básiko 
no ta bon reglá. Un oumen- 
to di kantidat di alumno ta 


bandoná enseñansa ku tiki 
konosementu di idioma òf 
matemátika, e inspekshon a 
konstatá aña pasá. 


Despues di aksidente kaminda ruman muhé a muri 
Mucha hòmber bèk na kas 


ku nan a krusa den e bario 
Lombok i a keda alkansá 
pa un bùs di estado. Polis 
ta informá ku tur pasahero 
di e bùs a haña yudansa di 
ofisina di ayudo na víktima. 
Otro personanan ku tambe 
a mira e aksidente, por haña 
ayudo. Ainda no a finalisá e 
investigashon di e kousa di 
e aksidente. 

sinembargo a stòp esaki, spe- 
rando riba drechamentu di e 
torno di misa, ku ta den 
kondishon deplorabel. Proba- 
blemente ta e úniko parokia 
den obispado di Willemstad na 
unda e tradishon aki ta eksistí 
ainda. En todo kaso, pader 
Ivan Dario Gomez a trese e 
tradishon aki bèk. Durante 1 
minüt largu Jeffrey Anthony, 
konosí komo Djèguèdjèguè, ta 


Parokia di Rincon a keda mantené 
tradishon di ‘Angel di Señor’ 
Pa: Bòi Antoin 


lei klòk tur mèrdia 12or. E 
batimentu di klòk pa 12or di 
mèrdia ta konosí komo ‘An- 
gel di Señor’ òf simplemente 
‘Angelus’. 


Orígen 
Batimentu di klòk pa 
anunsiá ‘Angel di Señor’ tin 
su orígen den Evangelio seg- 
un Lukas, kapítulo 1: “Den e 
di seis luna ku Elisabet tabata 
na estado, Dios a manda an- 
gel Gabriel bai Nazaret, un 
siudat na Galilea, pa bishitá un 
sierto bírgen ku tabata kom- 
prometé pa kasa ku Hosé, un 
desendiente di David. E 
mucha muhé tabata yama 
Maria. E angel a drenta ser- 
ka Maria i a bis’é: ‘Mi ta sa- 
ludá bo. Señor a faboresé bo 
ku su grasia. E ta ku bo!’ 
Iglesia Katóliko a introdusí 
e tradishon pa kada mèrdia 
12or bati òf lei klòk pa reko- 
rdá katólikonan ku nan mester 
resa e orashon ‘Angelus’ 
komo forma di hasi memoria 
di Anunsiashon, pues ku an- 
gel Gabriel a anunsiá nase- 
mentu di Hesus. 


Papa Cornes 
Den pasado na tur parokia 
di Boneiru tabata bati klòk di 
‘Angel di Señor’. Ya for di 
promé mes ku a kuminsá pa- 
pia di parokia, esta for di prin- 
sipio di siglo 19, tempu ku 
Cornelis Marten, Papa 
Cornes, tabata hasi trabou 
pastoral riba e isla aki, el a 
kuminsá ku batimentu di klòk 
pa 12or di mèrdia. 
E biógrafo di Papa 
Cornes, pastor Hein Nooy- 
en, a skirbi: “ Nos no sa di ki 
manera Papa Cornes por a 
bini kla, ma el a haña un klòk 
chikitu pa su misa sí. EI a 
kolog’é bou di un palu di 
watapana banda di misa. Tur 
dia e ta bati e klòk pa resa 
Angel di Señor. P’esei hende 
ta yama su klòk ‘Klòk di Ave 
Maria.” 


Motibu 
Pastor Ivan di parokia di 
San Luis Bertran a mira ne- 


San Pablo VI, Giovanni 
Battista Montini, ta konosí pa 
ta e Pontífise ku a finalisá e 
Konsilio Vatikano II ku su pre- 
desesor Huan XXIII a 
kuminsá. 


Sinembargo, hopi echo im- 
portante di su pontifikado ta 
poko konosí. Tabata tempu ku 
medionan di komunikashon no 
tabatin e alkanse ku nan tin 
awendia, ku internèt i retnan 
sosial . 


Aki nos ta presentábo ocho 
kos ku probablemente bo no 
tabata konosé di San Pablo VI: 


1. 27 di Novèmber 1970, 
na e Aeropuerto Internashonal 
di Manila (Filipinas), Pablo VI 
a risibí dos puña di parti di e 
pintor boliviano Benjamín Men- 
doza i Amor Flores, ku tabata 
sufri di problema mental i el a 
disfrasá na saserdote i el a purba 
na asesiná e Pontífise ku un 
puñá. 
2. E tabata e promé Sumo 
Pontífise ku a usa un avion pa 
su biahenan. 
3. E tabata e promé Sumo 
Pontífise ku a bishitá e sinku 
kontinentenan, i, promé ku San 
Huan Pablo II, el a risibí e 
apodo di “Papa peregrino”. El 
a realisá un bishitá pastoral na 
e kontinente afrikano; i tambe 
el a bishitá Colombia i Estádos 
Unídos, na Amérika; Portugal, 
na Europa; Australia, na Oce- 
ania; Filipinas i India, na Asia. 
4. E tabata ademas e 
promé Papa ku a bishitá Tera 
Santu for di tempu di San 
Pedro. Na Herusalèm, na 
1964, el a topa ku e Patriarka 
ortodokso Atenágoras I, ku 
kende el a selebrá e anulashon 
di e mutuo ekskomunion im- 
poné despues di e Gran Kie- 
bro entre oriente i oksidente, na 
1054 . Papa Francisco a bish- 
itá tera Santu na 2014 pa sele- 


brá e 50 aña di e akontesim- 
entu akí. 
5. E tabata e último Pontífise 
ku tabatin un seremonia di ko- 
ronashon i e promé pa kita uso 
di e tiara, durante e seshonnan 
di e Konsilio Vatikano II. 
Eventualmente el a duna su ti- 
ara, un regalo di su antiguo 
Arkidiósesis di Milán, na e 
Basílika di Santuario Nashonal 
di Immaculata Konsepshon na 
Washington (Estádos Unídos), 
komo señal di su apresio pa e 
katólikonan estadounidense. 
6. El a ehersé e ministerio 
saserdotal durante 58 aña. El 
a ordená riba 29 di Mei 1920 
i tabata papa for di 21 di Yüni 
1963 te su fayesementu 6 di 
Ougùstùs 978. 
7. Nino Lo Bello, vetera- 
no “vatikanista” esta- 
dounidense, a sigurá ku Pablo 
VI, un apashoná di lektura, 
tabatin den su ekipage, durante 
su biahenan, asta 75 buki pa 
por skohe kua lesa. 
8. San Pablo VI a kreá kar- 
dinal Karol Wojtyla, na 1967, 
i Joseph Ratzinger, na 1977, 
kendenan despues a bira su 
susesor San Juan Pablo II i 
Benedicto XVI, respektiva- 
mente. A beatifik’é 19 di Òk- 
tober 2014 i a kanonis’é 14 di 
Òktober 2018, pa papa Fran- 
cisco. 
* Fuente: Aciprensa 


sesidat pa bini ku e tradishon 
pa bati klòk di Angel di Señor. 
E ta haña esaki un bon tradis- 
hon, esta pa rekordá anunsio di 
nasementu di Hesus. Sigur den 
e tempu aktual ku por nota de- 
kadensia den mantenshon di 
norma i balornan ku a lanta 
konosé na Boneiru. 
Pa bati e klòk aki pastor 
Ivan a kontratá Djèguèdjèguè, 
konosido habitante di Rincon, 
ku nèt 5 minüt promé ku 12’or 
ta yega na porta di misa di Rin- 
con, subi riba e piso na unda 
kor ta kanta, pa bati e klòk. 
Djèguèdjèguè a konta: “Na 
momentu ku pastor a pidi pa 
bati klòk 12or di mèrdia mi a 
aseptá mesora. Mi a siña bati e 
klòk aki serka Sira Molina. No 
ta asina’sina ta bati klòk. Mi ta 
bati klòk manera Sira a siña mi.” 


Reakshon 
Pader Ivan a bisa el a haña 
bon reakshon riba e re-in- 
trodukshon di batimentu di klòk 
Angel di Señor. E ta kontentu 
tambe ku e forma kon Djèguèd- 
jèguè ta kumpli ku su tarea. Si 
Djèguèdjèguè keda sin yega un 
dia, pastor mes ta bati e klòk di 
12or. 
Djèguèdjèguè: “Mi a yega di 
faya, pero masha tiki biaha. Mi 
ta trata pa kumpli tur dia reli- 
giosamente.” 
Durante santu sakrifisio di 
misa pastor Ivan a gradisí púb- 
likamentu Djèguèdjèguè pa su 
servisio. 
Normalmente katólikonan 
sa hasi señal di krus, ‘Nòmber 
di Tata’, ora ku nan tende e klòk 
di 12or bati. Pero tin un oras- 
hon spesial pa resa durante e 1 
minüt ku e klòk aki ta bati. Hun- 
tu ku e artíkulo aki por haña e 
orashon na spañó, pero di mes 
den archivo di e parokianan na 


Boneiru lo mester tin un ver- 
shon na Papiamentu. 


Otro parokia 
Aparte di parokia San 
Luis Beltran, tin dos otro pa- 
rokia na Boneiru, esta pa- 
rokia San Bernardo (Playa) 
i Coromoto (Antriol), na 
unda ku den pasado sa bati 
klòk di ‘Angelus’, den boka 
di pueblo ‘Angel di Señor’. 
Te asina leu ku por aver- 
iguá, aworakí ta na solamente 
parokia di San Luis Bertran 
ta bati klòk ‘Angel di Señor’ 
riba e islanan ku ta kai bou 
di obispado. 
Pader vikario eks Santi- 
ago Olegon tabatin idea di 
proponé pa nan kuater pas- 
tor katóliko na Boneiru dis- 
kutí esaki batimentu di klòk 
Angel di Señor tambe den e 
dos otro parokianan. “Paki- 
ko nò? E ta un bunita tradis- 
hon, rekordá nos katóliko- 
nan pa resa, den e kaso aki 
12or di mèrdia. Nos lo bai 
papi’é, tambe huntu ku mon- 
señor Secco”, pastor Santi- 
ago a splika. 
Naturalmente tin e dilema 
pa haña hende pa tur mèrdia 
bati e klòk. Riba esaki pad- 
er vikario Santiago Olegon a 
bisa ku un posibilidat ta pa 
hasi uso di un sistema kom- 
putarisá, konektá na un 
oloshi digital, pa outomátika- 
mente laga e klòk den torno 
di misa bati. 


8 dato di bida di San Pablo VI 


sr. Bòi Antoin 


Tur mèrdia pa 12or klòk ta 
bati na misa San Luis Bertran 
di Rincon. Temporalmente 

WILLEMSTAD— 
Polis mester a bai Kaya 
Enkanto pa un kaso di 
maltrato den oranan di 
mardugá di djasabra. Un 
hòmber lo mester a mal- 
tratá su pareha. E dama 
víktima a deklará na polis 
ku despues di un disku- 
shon un ratu promé su 
pareha lo a maltrat’é i 
korte na vários parti di su 


WILLEMSTAD 
– 
Djaweps 23 di mart Mini- 
ster Cooper huntu ku Servi- 
sio pa Planifikashon Urbano 
(ROP) a hasi entrega di 
pèrmit di konstrukshon pa 
un ‘community center’. 
Pastor Eugene Huybregts 
a risibí e pèrmit pa e kon- 
strukshon. E sentro ta bai 
ubiká den bario di Mon Re- 
pos. E sentro lo konta ku 
un teatro pa aktividatnan 


WILLEMSTAD– 
A- 
pertura di Weganan Interin- 
sular Eskolar 2023 a tuma 
lugá na Sentro Deportivo 
Kòrsou (SDK) djasabra 25 
di mart. E weganan ta konta 
ku partisipashon di Kòrsou, 
Aruba i Boneiru. Weganan 
interinsular eskolar ta or- 
ganisá pa Fundashon De- 
saroyo Deportivo Kòrsou 
(FFDK) huntu ku Sektor 
di Kultura i Deporte den 
koperashon ku Instituto 


Ku partisipashon di Boneiru i Aruba 
Apertura weganan interinsular 


Biba Saludabel y Activo 
(IbiSA) i ‘Instituto di De- 
porte Boneriano (Indebon). 
E kompetensianan a tuma 
lugá e fin di siman riba di- 
anan 24 i 25 di mart den 
SDK i ta den e ramonan di 
Atletismo i Trèfbal. 
Apertura a konta ku pre- 
sensia di Minister enkargá 
ku deporte sr. Sithree van 
Heydoorn, 
Parlamenta- 
rio sr. Steven Croes, Parla- 
mentario sr. Elvin Gerard, 


dignatarionan di Aruba, 
Boneiru i tur e atletanan 
di paisnan. Tambe por a 
tuma nota di alumnonan di 


e skolnan di fundeshi: Sint 
Antonius College, Helfrich 
Krijtschool, Emy Bertold, 
Fatima College i Sint Joris 


college ku a bai pa animá 
tur e atletanan ku a bini pa 
partisipá na e weganan. 


Min. Cooper a otorgá pèrmit 
Promé `Community Center` na kaminda 


sosial i spiritual, salanan ku 
ta disponibel pa hür. Lo tin 
tambe un skol pa muchanan 
di kual mayoria ta mucha- 
nan di ménos rekurso. E 
parti di skol ta bira posibel 
danki na spònsernan ku ta 
kontribuí pa kubri gastunan 
di e muchanan. Un sentro 
di ‘bowling’, restorant, es- 
pasio pa duna lès, i espasio 
pa muchanan rekreá tambe 
ta forma parti di e proyekto. 


Tur esaki lo ta un in- 
vershon total di 4 mion 
florin den e promé fase pa 
despues sigui ku fase dos, 
ku tambe lo ta un promedio 
di 4 mion. 


Detenshon pa maltrato 


kurpa ku un kuchú. 
Na e sitio a detené 
e 
hòmber 
sospechoso 
L.A.B., nasé na Kòrsou di 
35 aña di edat, pa e kaso 
di maltrato ariba men- 
shoná. A presentá e sos- 
pechoso dilanti un fiskal 
ouksiliar ku despues di 
interogashon a ordená su 
enkarselamentu pendien- 
te di mas investigashon. 

ORANJESTAD 
-- 
Diabierna mainta Corte a 
declara Yovany Alberto 
Machado Guillen liber di e 
acusacionnan cu el a abusa 
of comete actonan inmoral 
cu e yiu menor di su pare- 
ha. Guillen, kende tabata 
encarcela di aña pasa ta 
liber awo. A pesar di e de- 
cision di Corte aki cu hopi 
hende ta cuestiona, Hues 
den e sentencia, despues di 
a declara e homber liber, a 
bisa cu esaki no ta nifica cu 
Corte no ta kere e menor. 
Probablemente e co- 
mentario aki a bini despu- 
es di sentencianan similar 
den pasado cu a haya hopi 
critica bou di comunidad. 
E caso specifico aki a wor- 


ORANJESTAD -- Dia- 
domingo algo despues di 
ORANJESTAD 
-- 
Diasabra den oranan laat 
di atardi, algun personal 
tabata canando riba e 
beach na Grapefield y 
aki pa nan sorpresa nan 
a bin topa cu un of mas 
pakete sospechoso cu a 
spoel aan riba e beach. 
Nan no a confia esaki y 
a avisa polis. 
Mesora algun pa- 
truya di polis a bay di- 
reccion di Grapefield pa 


ORANJESTAD -- Di- 
asabra algo prome cu 9’or 


Hues a splica: 
No por condena acusado di abuso pa falta di prueba 


do trata na inicio di luna 
di maart unda el a wordo 
representa pa abogado mr. 
Mohammed, mientras cu e 
partido perhudica (mama 
di e menor) a presenta cu 
abogado mr. Vito Carlo y 
a haci demanda pa daño y 
perhuicio. 
Fiscal a pidi e dia ey un 
castigo di 66 luna, kitando 
e tempo cu a pasa den de- 
tencion preventivo. Tambe 
a pidi pa bay di acuerdo cu 
e demanda di e partido per- 
hudica. 
E acusacion tabata cu 
rond di 18 di december 
2020 te cu 18 di october 
2021, a comete actonan di 
inmoralidad cu un menor 
di 16 aña. A papia di pe- 


netracion y otro actonan di 
caricianan sexual, hincando 
su parti intimo den boca di 
e menor. 
E di dos acusacion, si e 
prome no keda proba, ta cu 
rond di aña 2015 te cu 18 di 
october, 2021, a comete ac- 
tonan di inmoralidad. Den 
e caso aki e fecha/ periodo 
ta varia. Corte a yega na 
e conclusion pa declara e 
acusado aki liber pasobra 
no tin suficiente prueba. Pa 
esaki a tene lo siguiente na 
consideracion. 
A splica cu articulo 385, 
tercer inciso di Codigo Pe- 
nal ta bisa cu no por con- 
dena un acusado basa riba 
solamente declaracion di 
un testigo. A pone esaki den 


ley pa garantisa legalidad di 
un prueba, den e sentido cu 
e articulo ta prohibi Hues 
pa declara algo proba den 
caso e hechonan y circun- 
stancianan presenta door di 
un testigo no tin apoyo den 
un otro tipo di prueba. 


Corte ta constata cu e 
descripcion di e hechonan, 
manera ta para den e cita- 
cion, ta bini exclusivamente 
for di declaracionnan di e 
menor menciona eyden. Cu 
excepcion di declaracion 
di mama di e menor, tur 
declaracion cu testigonan 
a duna ta basa riba loke e 
menor a conta nan. Y no 
por mara esakinan na cierto 
incidentenan concreto. 


E decision di Corte aki 
no ta nifica cu ta duda den 
declaracion di e menor di 
loke a pasa cu ne, of cu no 
por kere e menor. Pero ley 
ta prescribi cu un persona 
no por wordo condena un 
acusado si e prueba ta bini 
di solamente un persona. 
Esaki ta asina den e caso 
aki. Esaki ta nifica cu Corte 
no a yega of no a atende e 
pregunta mes di kende su 
version ta mas creibel, si ta 
esun di e menor of di e so- 
spechoso. Riba esaki Corte 
no a expresa su mes y no 
a profundisa su mes riba 
dje. Pues den e caso aki no 
ta bisa cu e homber ta ino- 
cente, pero no tin prueba pa 
conden’e. 


Un grupo di hoben lo a agredi y hinca un empleado na Moomba Beach 


y mey di anochi, na Moom- 
ba Beach lo a surgi un pro- 
blema caminda dos hoben 
di un grupo di 5 lo a agredi 
un empleado di e estableci- 
mento. Pa un of otro motibo 
dos di e hobennan lo a pasa 
man pa un botter y a surgi 
un problema cu a bay for di 
man, den cual lo a agredi y 
a hinca un empleado na su 
brasa. Mesora a logra wanta 
un di e hobennan aki, kende 
tabata un damita basta ho- 
ben, mesora lo a avisa polis 


y ambulance tambe. 
Varios unidad di polis a 
presenta na e sitio, e dam- 
ita hoben cu nan tabata tin 
wanta na Moomba Beach, 
mesora a wordo deteni. 
Mesora polis a cuminsa cu 
un buskeda pa e resto di e 
hobennan aki. Por a mira 
polis buscando den area di 
Marriott, di Saliña Cerca 
y riba beach caminda po- 
lis lo a bin topa cu un otro 
sospechoso mas, e tambe a 


wordo deteni. E agentenan 
na e sitio a pidi pa trans- 
portwagen di polis pa hiba e 
dos sospechosonan pa war- 
da di Strandpolitie. Segun 
nos a compronde durante 
buskeda nan lo a detene un 
otro mas den area di Holi- 
day Inn. Ambulance tambe 
a presenta pa atende cu e 
victima, aparentemente ta 
trata di un manager di e 
establecimento cu a wordo 
hinca na su brasa. 


Motociclista seriamente herida despues 
di a cay cu su brommer 


5’or di mainta, riba e ca- 
minda dilanti di ex Veld di 
Nacional un motociclista 
pa un of otro motibo a cay 
cu su brommer y a keda se- 
riamente herida. 
Mesora a pidi pa pre- 
sencia di polis y ambulance 
mirando cu e homber a 
haya basta sla na su curpa 
y aparentemente lo tabata 
sangra te hasta pa orea. 
Na yegada di ambulance 
e paramediconan a prepara 
e motociclista herida y cu 
hopi urgencia a transport’e 
pa hospital. Polis na e sitio 
a tuma datos y haci inves- 
tigacion di e accidente. 


Pakete sospechoso haya 
riba beach 


bay check si por ta trata 
di paketenan di droga. 
Unidad di K9 di polis 
tambe a bay na e sitio y 
a cuminsa cu un buske- 
da extenso riba e beach 
pa mira si por topa cu 
mas di e paketenan aki. 
Autoridad a confisca 
e pakete haya riba beach 
y a wordo entrega den 
man di e departamento 
di polis concerni pa haci 
mas investigacion. 

ORANJESTAD -- E 
yegada di e vuelo inaugural 
di British Airways ta repre- 
senta un era nobo pa Aruba 
su turismo, ya cu nos lo ta 
conectando 
directamente 
cu un di nos mercadonan di 
mas importante na Europa. 
Aruba ta presente den e 
mercado di Reino Uni des- 
de 1997, y ta consistente- 


ORANJESTAD 
-- 
Diasabra mey anochi 
polis a bay poco pabou 
di Citgo Tanki Leendert, 
pa un accidente cu hende 
herida. Na yegada di pa- 
truya di Playa tegenover 
di un supermercado tres 


E momento mas iconico for di e mercado di Reino Uni: 
Vuelo di British Airways pa Aruba 


mente e di dos mercado 
mas grandi pa Aruba den 
Europa. 
“Nos a caba di regresa 
for di London, unda a reuni 
cu un delegacion amplio 
di ehecutivonan di British 
Airways cu ken nos a bin 
ta traha di cerca. Ambos 
partido ta contento di por a 
yega e punto aki y ta mira 


cu tin demanda pa Aruba 
y cu esaki lo simplemente 
sigui crece, principalmente 
considerando 
locual 
lo 
sigui despues di e dia di 
awe, unda lo amplia Aruba 
su promocion grandemente 
bou di clientenan di British 
Airways y den e mercado 
Britanico. Ta nota caba con 
e interes di e biahero aflu- 


ente ta resalta. Esey ta pa 
corda nos cu Aruba ta un 
destinacion posiciona de- 
bidamente.” Asina Ronella 
Croes, CEO di Aruba Tour- 
ism Authority a duna di 
conoce. 13% Di bishitan- 
tenan di Europa a bin for 
di Reino Uni na 2022, y ta 
spera cu na fin di 2023 esa- 
ki por yega 15%. Ta spera 
cu den e añanan nos dilanti, 
a traves di e conexion nobo 
cu British Airways lo por 
logra kibra e record di 21% 
di bishitante Europeo for di 
Reino Uni cu a wordo esta- 
bleci na 2017. 
Den transcurso di aña- 
nan Aruba a lansa diferente 
campaña y tawata tin dife- 
rente momento unico cu a 
sa di atrae atencion di tanto 
tour operador como con- 
sumidor. Algun di e mome- 
tonan 
mas 
memorabel 
tawata por ehempel pro- 
mocion di Aruba riba Lon- 
don su taxi pretonan, den e 
underground metro system 
di London como tambe na 
Wimbledon. Awor e mo- 
mento mas iconico for di 
e mercado di Reino Uni ta 
bira e vuelo di British Air- 
ways pa Aruba! 
Den un encuesta recien- 
te cu a midi comportacion 
di biahe di personanan na 
Reino Uni, 68% di partici- 
pante a bisa cu nan a yega 
di tende di Aruba. Den e 
mesun encuesta, partici- 
pantenan a comparti e cri- 
terianan di mas importante 
ora di soge un destino pa 


bishita. 
Limpiesa, 
sig- 
uridad, un entorno natural 
atractivo y personanan lo- 
cal cu ta demostra hos- 
pitalidad ta e criterianan 
principal. Na di 5 luga ta e 
acceso na vuelonan directo, 
algo cu awor lo haci Aruba 
mas accesibel y atractivo 
pa e mercado di Reino Uni. 
British Airways lo ta ben- 
diendo vuelo pa Aruba 
pero tambe lo ta bendiendo 
paketenan a traves di Brit- 
ish Airways Holidays y otro 
tour operadornan. A.T.A., 
AAA, Ministerio di Turis- 
mo y socionan e.o. hotelero 
ta sostene e desaroyo aki 
mirando e contribucion cu 
esaki ta nifica pa Aruba su 
diversificacion y e oportu- 
nidad pa yega na socionan 
y cientenan nobo pa Aruba. 
Na e momento aki ta tra- 
hando riba un campaña di 
concientisacion pa Aruba 
den e mercado, cual lo ser 
lansa banda di locual ya ta 
coriendo den e mercado, 
incluyendo campaña inten- 
sivo cu British Airways. 
Hopi promocion adicional 
lo sigui durante e siguiente 
lunanan. A.T.A. ta agra- 
decido na tur persona cu a 
contribui pa haci e vuelo 
aki un realidad. Na e ekipo 
di AAA, A.T.A. na Aruba y 
Europa, e Hunta di Super- 
vision di A.T.A., Ministerio 
di Turismo, AHATA y hopi 
otro. Danki pa e apoyo, 
trabao duro y e confiansa 
den e ruta nobo aki. Pabien 
Aruba! 


Accidente entre 3 auto 


auto, nan tawata esunnan 
envolvi den e accidente. 
E prome vehiculo tawata 
un Hyundai, cu segun infor- 
macion na e sitio ta esun cu 
a dal tras di un Toyota Vitz 
cu na su turno a bay dal un 
Nissan Tiida. Por a mira 


cu e Hyundai cu a keda 
para cerca di e crusada 
ta esun cu a kibra mas. 
Ambulance a wordo pidi 
pa chauffeur di e Toyota 
Vitz, na yegada Para- 
mediconan a bay atende 
cu ne. 

PHILIPSBURG 
– 
Djaweps 
a 
konmemorá 
375 aña di Tratado di 
Concordia. Na e okashon 
akí, Promé Minister di St. 
Maarten, Silveria Jacobs, 
tabata presente i a bisa: “Mi 
ta pará dilanti boso ku mi 
ruman for di nort. Nos dos, 


Konmemorashon 375 aña Tratado di Concordia 


desendiente afrikano di e 
isla, kua famia tin relashon 
di generashon riku riba e 
suela akí, enkargá pa mane- 
há nos pais na fabor i bos di 
e hende di St. Martin.” 
Promé Minister a sigui 
bisa, trahando huntu pa 
sigurá nos relashon i ko- 


munikashon ta keda fuerte, 
momentu ku rumannan ta 
bringa pa morto, un hende 
straño ta penetrá den estado 
di nan tata. 
Esaki ta nos pais, nos 
kas, un lugá di nos di pasa- 
do i futuro generashonnan. 
Nos muchanan mester por 


PHILIPSBURG 
– 
Tin di Maneho di Kue- 
rpo Polisial St. Maarten, 
KPSM, ke ekstendé su 
sinsero gratitut na pú- 
bliko en general i e part- 


Transporte pisá 


nernan enbolbí den trans- 
porte di e slùrfnan for di 
haf pa aeropuerto, e siman 
ku a pasa. 
KPSM ta gradesidu pa 
e esfuerso di e agentenan i 


otro kontribudónan, ku a 
atendé ku e tarea impor- 
tante akí. 
Henter e evento a bai 
sin ningun problema sig- 
nifikante. 


gosa di e pais akí. Esaki por 
logra solamente a base di 
koperashon i integrashon di 
ámbos parti di e isla. 
Nos mester ta di akue- 
rdo ku nos fronteranan ta 


krea diskushon i tin mester 
atendé nan komo sugeren- 
sia, nos liña di guia, pero 
nunka mester resultá den 
divishon, Promé Minister 
Jacobs, a bisa. 

KRALENDIJK--Rela- 
shoná ku e promé edishon 
anual di “Bonaire Interna- 
tional Sport Week” ku a 
keda organisá na Boneiru 
dor di diferente partnernan, 
Comcabon den su afán pa 
tene e pueblo di Boneiru 
den moveshon pa nos ta 
mas saludabel posibel, a 
organisá un kareda di pia. 
E kareda di pia aki tabata 
tantu pa hende grandi pero 
tambe pa nos muchanan 
pasobra Comcabon ta kere 
fuertemente ku mas chikitu 
nos kuminsá ku moveshon, 


K R A L E N D I J K - 
-Komishon di Kareda pa 
Boneiru ku ta Comcabon 
fin di siman pasá den 
kuadro di e promé edis- 
hon anual di “Bonaire In- 
ternational Sport Week”, 
a organisá kareda a pia. 
Aki ta sigui e resulta- 
donan di e kareda. 


Damas 2km. 
8-11 jr Nova de Lange 
16.45 Overall. 
12-15 jr Kaylee Wink- 
lar 20.30. 
Kabayero 2km. 
8-11 jr. 
Kenny 
Abrahamsz 
14.02. 
Riczard 
Thielman 
14.38. 


Bosero Norison Conquet 
ComCaBon a organisá kareda pa tene pueblo den moveshon 


esaki ta mas mihó pa nos 
mes segun nos edat ta subi. 
Tabatin 2 dia di inskrip- 
shon i na final a konta ku 
partisipashon di 39 adulto 
i 7 mucha, un total di 46 
partisipante. E kareda pa e 
muchanan tabata di un dis- 
tansia di 2KM i esun pa ho- 
ben i adulto nan tabatin un 
distansia di 5KM. Ambos 
kareda a start 8'or en punto. 
Ruta di e muchanan a 
sali na ChaChaCha Beach 
subi J.A.Abraham Boule- 
vard, Kaya International 
i a terminá na Stadion di 


Playa. 
E ruta di e hoben i adulto 
a kuminsá na Bon Bida Spa 
& Gym sigui riba Bulevar 
Gobernador. 
N. 
Debrot 
kore henter Malekon subi 
J.A.Abraham 
Boulevard, 
Kaya International i termi- 
ná na Stadion di Playa. 
Durante e kareda tabatin 
pòst di awa i na final kada 
partisipante por a disfrutá 
di algu di bebe i fruta. 
Comcabon kier a hasi 
uso di e oportunidat pa 
yama danki na tur e 46 par- 
tisipantenan, tambe un dan- 


ki na e organisashonnan ku 
a bini huntu i hasi e promé 
edishon di e “Bonaire In- 
ternational Sport Week” aki 
posibel. 
Finalmente Comcabon 


kier a partisipá na tur kore- 
dónan pa kuminsá prepará 
e kurpa pa e kareda anual di 
Dia di Rincon. 
Pronto nan lo duna mas 
informashon di esaki. 


Resultado kareda ‘Bonaire International 
Sport Week’ 


12-15 jr. 
Esteban Medina 11.28 
Overall. 


Damas 5km. 
1. Josje Peters 23.20 
Overall. 
2. Ineke Knijp 26.48. 
3. 
Angelica 
Morales 
28.05. 
19-30 jr. 
Ineke Knijp 26.48. 
Nikki Edelbroek 37.16. 
31-40 jr. 
Josje Peters 23.20. 
Jacqueline Karsenberg 
29.29. 
41-50 jr. 
Angelica Morales 28.05. 
Magdalena 
Morales 
32.42. 
Kabayero 5km. 


Marc Bakker 21.31 
Overall. 
Pim Post 22.35. 


Quirijn Huiskes 24.15. 


19-30 jr 
Luuk van de Ven 
27.52. 
Menno van de Griendt 
28.24. 
31-40 jr. 
Marc Bakker 21.31. 
Pim Post 22.35. 
41-50 jr. 
Cassius Coffi 24.56. 
Dairo Morales 27.45. 
51+ 
Olav 
Beemsterboer 
27.30. 
Constantino Saragoza 
32.32. 

KRALENDIJK--In- 
formashon di Federashon 
Futbòl Boneriano – FFB 
pa loke ta hungadónan na 
kabes ku mesun kantidat di 
wega hungá ku nos selek- 
shon nashonal. 
Yurick Seinpaal tin13 
wega hungá ku nos selek- 
shon nashonal meskos ku 
Rishison Frans. 
T’asina di akuerdo ku e 
informashonnan di FFB, e 
hungadó Jurick Seinpaal, 
a añadí un partido nobo in- 
ternashonal i alkansá e pro- 
mé posishon di kantidat di 


Igual ku Rishison Frans 
Yurick Seinpaal 13 wega ku selekshon 


wega hungá huntu ku Rish- 
ison Frans ku tambe tin mé- 
sun kantidat di wega hungá 
ku nos selekshon nashonal 
di futbòl. 
Aktualmente 
Yurick 
Seinpaal i Rishison Frans 
ta kompartiendo e rèkòrt 
di mas partido hungá (13 
wega) den historia di nos 
selekshon. 
Felisitashon di parti FFB 
ta bai na Jurick Seinpaal, 
por sièrto tremendo hun- 
gadó goliadó di nos selek- 
shon di futbòl di nos isla. 


Pa info i komunikado den 
Extra/BONERIANO 


Redakshon: 
extrabon@gmail.com 
Aviso mail: 
avisobon@gmail.com 


